
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 02.09.2026, ora 08:00 – 03.09.2026, ora 08:00

I. SITUAŢIA HIDROMETEOROLOGICĂ

1. Situaţia şi prognoza hidrologică pe râurile interioare şi Dunăre din 03.09.2026, ora 07:00

RÂURI

Debitele au fost relativ staționare, exceptând râurile din bazinul Bârladului, bazinele superioare ale Argeșului, Ialomiței, Buzăului, Sucevei, Moldovei, Bistriței, Trotușului, cursul mijlociu și inferior al Someșului, cursul mijlociu al Mureșului și cursurile inferioare ale Târnavelor, unde au fost în creștere datorită precipitațiilor prognozate și propagări.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și pe unii afluenți ai Argeșului superior și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Suceava, Trotuș, Putna, Bârlad, pe cursul superior și mijlociu al Prutului și pe unii afluenți ai acestuia, bazinul mijlociu al Mureșului, pe unii afluenți din bazinele Oltului, Argeșului și pe râurile din Dobrogea.

În interval au fost emise șase ATENȚIONĂRI HIDROLOGICE pentru fenomene imediate

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, staționare, exceptând râurile din bazinele superioare ale Argeșului, Ialomiței, Buzăului, Sucevei, Moldovei, Bistriței, Trotușului, cursul mijlociu al Mureșului, unde vor fi în ușoară scădere și cursul inferior al Someșului, unde vor fi în creștere prin propagare.

Sunt posibile creșteri izolate de niveluri și debite pe unele râuri mici din zonele de deal și munte, ca urmare a precipitațiilor, sub formă de aversă, prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE

Debitul la intrarea în țară (secțiunea Baziaș) în intervalul 02 – 03.09.2026 a fost în scădere, având valoarea de 1500 m3/s, sub media multianuală a lunii septembrie (3800 m3/s).

În aval de Porţile de Fier, debitele au fost în scădere pe sectorul Gruia – Bechet, relativ staționare pe sectoarele Corabia – Zimnicea și Isaccea – Tulcea și în creștere pe sectorul Giurgiu – Galați.

Debitul la intrarea în țară (secțiunea Baziaș) va fi în scădere (1450 m3/s).

În aval de Porțile de Fier debitele vor fi în scădere pe sectorul Gruia – Corabia, staționare pe sectorul Tr. Măgurele – Oltenița și în creștere pe sectorul Călărași - Tulcea.

2. Situaţia meteorologică în intervalul 02.09.2026, ora 09:00 –03.09.2026, ora 06:00

Administraţia Naţională de Meteorologie (A.N.M.) a emis în data de 02.09.2026, la ora 10:00, Informarea Meteorologică nr. 153, conform căreia:

- INFORMARE METEOROLOGICĂ: ,,Vor fi perioade cu instabilitate atmosferică, miercuri (2 septembrie) local în Moldova și nordul Munteniei, iar joi (3 septembrie) pe alocuri în regiunile sudice și estice, precum și în zona montană. Aceasta se va manifesta prin averse torențiale moderate cantitativ, descărcări electrice, intensificări de scurtă durată ale vântului (viteze în general de 40...50 km/h) și izolat grindină de mici dimensiuni (1...2 cm). În intervale scurte de timp (1...3 ore) cantitățile de apă vor fi de 10...15 l/mp și izolat de peste 20...30 l/mp.”
Această Informare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – INFORMARE METEOROLOGICĂ.

ÎN ŢARĂ

Valorile termice s-au situat peste cele specifice la începutul lunii septembrie în cea mai mare parte a țării, dar în special în jumătatea de sud unde pe arii extinse vremea a fost călduroasă, local caniculară în sudul Olteniei, iar disconfort termic a fost îndeosebi în sudul Munteniei unde indicele temperatură-umezeală (ITU) a atins pragul critic de 80 de unități. Cerul a fost variabil la senin, cu înnorări trecătoare și cu totul izolat ploi slabe în prima parte a zilei în jumătatea de est a teritoriului și dezvoltări noroase convective, averse și descărcări electrice după-amiaza local în zona montană și submontană din Muntenia și Moldova, apoi pe spații mici în zonele mai joase de relief ale acestor regiuni; din măsurătorile rețelei meteo și hidro și conform datelor radar, în intervale foarte scurte de timp, cantitățile de apă au fost pe alocuri de 15...25 l/mp și izolat de 30...35 l/mp. Vântul a suflat slab și moderat, cu intensificări la altitudini mari în vestul Carpaților Meridionali (rafale de până la 70 km/h) și izolat, cu viteze în general de 45...55 km/h, în sud-vestul Olteniei și de scurtă durată și în rest în timpul ploilor. Temperaturile maxime s-au încadrat între 24 de grade la Rădăuți, Suceava, Piatra Neamț și Bârnova și 35 de grade la Calafat și Băilești, iar la ora 6 valorile termice erau cuprinse între 8 grade la Câmpeni, Făgăraș, Miercurea Ciuc, Petroșani, Târgu Lăpuș, Toplița și Voineasa și 22 de grade la Jurilovca și Sulina. Spre sfârșitul intervalului, izolat s-a format ceață în depresiuni și în deltă.

Observație: de ieri dimineață de la ora 6 au fost în vigoare 18 mesaje de alertă pentru fenomene meteorologice periculoase imediate: 17 atenționări cod galben, dintre care 16 pentru manifestări de instabilitate atmosferică (8 emise de către SRPV Bacău și 8 de către CNPM București pentru Muntenia) și 1 pentru ceață și vizibilitate redusă emis de către SRPV Sibiu și 1 avertizare cod portocaliu pentru manifestări de instabilitate atmosferică emisă de către SRPV Bacău.

LA BUCUREŞTI

Vremea s-a menținut călduroasă, iar disconfortul termic a fost în creștere. Cerul a fost variabil dimineața și noaptea și senin în restul timpului și vântul a suflat slab până la moderat. Temperatura maximă a fost de 32 de grade la Afumați și Băneasa și 33 de grade la Filaret; la ora 6 se înregistrau 19 grade la stația meteo Băneasa și 20 de grade la Afumați și Filaret.

3. Prognoza meteorologică în intervalul 03.09.2026, ora 09:00 –04.09.2026, ora 09:00

ÎN ŢARĂ

În regiunile sudice și estice, precum și în zona montană vor fi perioade cu instabilitate atmosferică. Astfel, vor fi înnorări temporar accentuate și pe alocuri averse torențiale și descărcări electrice după-amiaza și seara, dar posibil și în a doua parte a nopții în extremitatea sudică a țării. În intervale scurte de timp (1...3 ore) cantitățile de apă vor fi de 10...15 l/mp și izolat de peste 20...30 l/mp. Izolat va cădea grindină. În restul teritoriului, cerul va fi variabil și probabilitatea pentru manifestări de instabilitate atmosferică va fi mică. Vântul va sufla slab și moderat, cu intensificări de scurtă durată în timpul ploilor (viteze în general de 40...50 km/h). Temperaturile maxime vor fi de la 23 de grade în estul Transilvaniei până la 34 de grade în sudul Banatului și sud-vestul Olteniei, iar cele minime vor fi cuprinse între 9 grade în depresiunile Carpaților Orientali și 20 de grade pe litoral. Izolat dimineața și noaptea va fi ceață.

LA BUCUREŞTI

Cerul va fi variabil cu înnorări, averse și descărcări electrice îndeosebi după-amiaza și seara, dar posibil și în a doua parte a nopții (cantități de apă de 2...5 l/mp). Vântul va sufla slab și moderat cu intensificări de scurtă durată în timpul ploilor (rafale de 35...50 km/h). Temperatura maximă se va situa în jurul a 31 de grade, iar cea minimă va fi de 14...17 grade.

II. CALITATEA APELOR

1.
Pe fluviul Dunărea

Administrația Națională „Apele Române” informează că, în data de 02.09.2026, la ora 14:00, a fost semnalată o posibilă poluare accidentală a cursului de apă Canal Jirlău – Brațul Borcea, manifestată prin prezența unei colorații gri-albicioase și a unei spume la suprafața apei, în zona municipiului Călărași, județul Călărași. Nu s-a observat mortalitate piscicolă. Personalul de specialitate din cadrul SGA Călărași s-a deplasat în teren pentru efectuarea investigațiilor și prelevarea de probe. Se va reveni cu informații suplimentare.

2.
Pe râurile interioare

Nu au fost semnalate evenimente deosebite.

3.
Pe Marea Neagră

Nu au fost semnalate evenimente deosebite.

III. CALITATEA MEDIULUI

1. În domeniul aerului

Agenţia Naţională pentru Mediu și Arii Protejate informează că, din rezultatele analizelor efectuate pentru data de 01.09.2026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).
Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.
2. În domeniul solului şi vegetaţiei

Nu au fost semnalate evenimente deosebite.

3. În domeniul supravegherii radioactivităţii mediului

Nu au fost semnalate evenimente deosebite.

4. În municipiul Bucureşti

Nu au fost semnalate evenimente deosebite.

